|  |  |  |  |
| --- | --- | --- | --- |
| Rīgā, | 21.03.2018. | Nr. | 1-17/2575 |
| Uz | 08.03.2017. | Nr. |  3981 |

**Latvijas Lauku tūrisma asociācijai “Lauku ceļotājs”**

dace@celotajs.lv

asnate@celotajs.lv

*Par problēmām lauku tūrisma nozarē*

Vides aizsardzības un reģionālās attīstības ministrija (turpmāk - VARAM) ir izskatījusi jūsu 2018. gada 8. marta elektroniski atsūtīto vēstuli, ar kuru lūdzat sniegt VARAM viedokli par 2017. gada 14. decembrī nosūtīto vēstuli, ar kuru iepazīstināt ar esošo situāciju un lūdzat rīkoties attiecīgo ministriju un tās pakļautās iestādes savas kompetences ietvaros, lai rastu risinājumus vairākām problēmu jomām, un sniedz atbildi savas kompetences ietvaros.

Pateicamies par jūsu viedokli, plašo problēmu izklāstu, kā arī piedāvātajiem situācijas risinājumiem.

Atbilstoši Konkurences likuma 6. panta pirmajai daļai Konkurences padome uzrauga, kā tiek ievērots tirgus dalībnieku dominējošā stāvokļa ļaunprātīgas izmantošanas un vienošanās aizliegums, kas noteikts Konkurences likumā, citos normatīvajos aktos un starptautiskajos līgumos.

Ņemot vērā minēto tiesisko regulējumu, konkurences uzraudzība ir Konkurences padomes kompetencē. Aicinām vērsties pie Konkurences padomes un ziņot par iespējamo pārkāpumu.

Atbilstoši likuma ”Par pašvaldībām” 5. panta piektajai daļai VARAM pārrauga pašvaldību darbību šā likuma ietvaros un valsts pārvaldes iestādēm un amatpersonām, kuras likumos paredzētajos gadījumos un noteiktajā kārtībā pārrauga pašvaldību darbības likumību un konstatē, ka pašvaldības dome, tās priekšsēdētājs, priekšsēdētāja vietnieks, kā arī citas pašvaldības institūcijas nepilda vai pārkāpj Satversmi, likumus, Ministru kabineta noteikumus vai arī nepilda tiesas spriedumus, ir pienākums par to ziņot VARAM. Tāpat arī VARAM savas kompetences ietvaros izvērtē savā rīcībā esošo un citu personu sniegto informāciju par pašvaldību darbību. Līdz ar to, ja VARAM likuma ”Par pašvaldībām” 5.panta piektajā daļā noteiktajā kārtībā vai citādā veidā no kompetentajām valsts institūcijām iegūs apstiprinošu informāciju par pašvaldību amatpersonu pretlikumīgu rīcību, VARAM izvērtēs nepieciešamību piemērot kādu no likumā “Par pašvaldībām” ietvertajiem pašvaldību pārraudzības instrumentiem un lems par turpmāko rīcību.

Ar cieņu

valsts sekretāra vietnieks A. Draudiņš

Putniņš, 67026597

varis.putnins@varam.gov.lv

|  |
| --- |
| ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU |